Ranchi : शहर में ऑटो चालकों की मनमानी के कारण आये दिन जगह-जगह सड़कें जाम रहती हैं. जिससे यात्रियों को काफी परेशानी होती है. वहीं राजधानी रांची में सड़क हादसे भी बढ़ रहे हैं. रांची में परमिट वाले ऑटो से ज्‍यादा बगैर परमिट वाले ऑटो चलते हैं. जबकि झारखंड हाईकोर्ट का सख्‍त आदेश है कि राजधानी में सिर्फ परमिट वाले ऑटो को ही चलने दिया जाए. इसके बावजूद रांची में धड़ल्‍ले से बगैर परमिट वाले ऑटो दौड़ रहे हैं. वहीं पुलिस-प्रशासन ने इसे लेकर अपनी आंखे बंद कर रखी है. उनके द्वारा किसी प्रकार की कार्रवाई नहीं की जा रही है.